Jelaskan Gambaran keseluruhan dari Jalan Negeri Kedah K268 dalam bahasa melayu

Jalan Negeri K268 bermula sebagai kilometer sifar di kawasan perkampungan Kampung Palas, salah satu kampung di Mukim Binjal, Daerah Kubang Pasu. Ia bersimpang dengan Jalan Negeri K276 (Jalan Kelubi–Kampung Tanjung), lalu menelusuri kawasan pertanian sawah padi. K268 akan menuju ke barat daya, melalui kawasan Kem Paya Pahlawan, merentasi sebatang saliran tanpa nama, lalu bersimpang dengan Jalan Bendahara, iaitu jalan akses ke kawasan perkampungan tersusun Kampung Tradisi Paya Pahlawan. K268 akan melalui kawasan perumahan Taman Paya Pahlawan lalu membengkok ke utara. Di lengkok ini terdapat simpang jalan kampung (Jalan Perhubungan Desa; JPD) ke Kampung Kubu.

Bermula dari sini, K268 akan merentasi kawasan perhutanan hijau kecil, di samping menelusuri kaki bukit Bukit Berangan menuju ke Kampung Bukit Berangan. K268 akan membuat lengkok ke timur laut pula, berdekatan dengan Surau Kampung Bukit Berangan, kemudian melengkung runcing berdekatan simpang jalan kampung ke kawasan pertanian Kampung Binjal. Di lengkung runcing ini, K268 telah memasuki kawasan perkampungan Kampung Bukit Beruas, lantas tiba penamat utaranya, di selatan kawasan Kampung Tanjong, bersimpang dengan jalan negeri yang sama, iaitu Jalan Negeri K276.

Secara keseluruhannya, hampir kesemua jajaran Jalan Negeri K268 yang telah diwarta terletak dalam kawasan pentadbiran Mukim Binjal. Bagi untuk perkhidmatan penyelanggaran jalan, K268 terletak di Zon 2 selian JKR Daerah Kubang Pasu. K268 juga merupakan jalan raya tunggal utara-selatan dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K268 dikenali sebagai Jalan Kampung Palas/Kampung Bukit Berangan/Kampung Tanjong dalam Sistem Maklumat Rekod-Rekod Jalan Raya Malaysia (MARRIS).